“ตระกูล ป.” กอดคอวิ่งคึก! รับราคาน้ำมันดิบรีบาวด์สู่ระดับ 61.64 เหรียญ/บาร์เรล
"ตระกูล ป." กอดคอวิ่งคึก! รับราคาน้ำมันดิบรีบาวด์สู่ระดับ 61.64 เหรียญ/บาร์เรล
3 ธ.ค. 2561

ผู้สื่อข่าวรายงานว่า ณ เวลา 10.28 น. ราคาหุ้น บริษัท ปตท. จำกัด (มหาชน) หรือ PTT อยู่ที่ระดับ 51.25 บาท บวก 2 บาท หรือ 4.06% สูงสุดที่ระดับ 51.50 บาท ต่ำสุดที่ระดับ 50.25 บาท มูลค่าการซื้อขาย 1.75 พันล้านบาท
ส่วนราคาหุ้น บริษัท ปตท. สำรวจและผลิตปิโตรเลียม จำกัด (มหาชน) หรือ PTTEP อยู่ที่ระดับ 137 บาท บวก 5 บาท หรือ 3.79% สูงสุดที่ระดับ 138.50 บาท ต่ำสุดที่ระดับ 136.50 บาท มูลค่าการซื้อขาย 1.08 พันล้านบาท
ขณะเดียวกัน ราคาหุ้น บริษัท พีทีที โกลบอล เคมิคอล จำกัด (มหาชน) หรือ PTTGC อยู่ที่ระดับ 80 บาท บวก 1.50 บาท หรือ 1.91% สูงสุดที่ระดับ 80.75 บาท ต่ำสุดที่ระดับ 79.50 บาท มูลค่าการซื้อขาย 606.77 ล้านบาท
ด้าน บล.โนมูระ พัฒนสิน จำกัด ระบุว่า ราคาน้ำมันดิบ Brent เช้านี้รีบาวด์ 4.1% สู่ระดับ 61.64 เหรียญ/บาร์เรล หลังการเจรจาระหว่างรัสเซียกับซาอุภายหลังการประชุม G20 ยืนยันว่าทั้งสองประเทศเตรียมขยายเวลาปรับลดกำลังการผลิตต่อไปในปี 2562 หนุนกลุ่มพลังงานนำตลาดได้ ดังนั้น Global Risks ที่เริ่มคลี่คลาย ผสานแรงหนุนภายใน ทั้งความชัดเจนทางการเมืองที่เพิ่มขึ้น มาตรการกระตุ้นจากภาครัฐฯที่ต่อเนื่อง จึงเป็นจังหวะเหมาะสมในการปรับเพิ่มน้ำหนักการลงทุนในหุ้น จาก 75% สู่ 82.5%
สำหรับหุ้นกลุ่มนำตลาดวันนี้ PTT, PTTEP, AOT, CPALL, KBANK, BBL, STEC และ AMATA